ПОКРАЈИНСКИ СЕКРЕТАРИЈАТ ЗА ОБРАЗОВАЊЕ, ПРОПИСЕ УПРАВУ   
И НАЦИОНАЛНЕ МАЊИНЕ‒ НАЦИОНАЛНЕ ЗАЈЕДНИЦЕ

**ИНФОРМАЦИЈА**

О РУСИНСКОЈ НАЦИОНАЛНОЈ МАЊИНИ   
У АП ВОЈВОДИНИ

Нови Сад, март 2017. године

# Демографски подаци

Од укупно 1.931.809 становника у АП Војводини, становника русинске националности има 13.928 тј. 0,72% од укупног броја становника АП Војводине.

У односу на податке пописа из 2002. године, када је број припадника ове националне заједнице био 15.626, може се констатовати да се њихов број смањио за 1.698 односно за 10.86%.

Из упоредних података пописа из 2002. године и пописа из 2011. године, може се уочити да се у 30 од 45 јединица локалне самоуправе у АП Војводини смањио број припадника русинске националне заједнице, да се он повећао у 15 јединица локалне самоуправе (Нови Сад, Оџаци, Вршац, Бач, Бачки Петровац, Сремски Карловци, Темерин, Ада, Нови Кнежевац, Суботица, Зрењанин, Житиште, Инђија, Ириг, Стара Пазова), док је у општинама Бачка Паланка, Тител, Нова Црња, Сечањ, Пећинци и Рума број припадника русинске националне заједнице остао исти.

Највеће смањење броја русинског живља у последњих девет година (уколико се посматрају апсолутне вредности) бележи се у општинама Кула (-810), Врбас (-390) и Жабаљ (-209). Уколико се пад броја припадника русинске националне заједнице посматра из угла процентуалних вредности, може се констатовати да је највећи пад забележен у општинама Пландиште (-100 %), Кањижа (-80 %), Бела Црква ( - 67 %) и Нови Бечеј (- 50 %).

Процентуално гледано, највеће повећање броја Русина забележено је у следећим општинама: Житиште (+1/+100 %), Нови Кнежевац (+1/100 %) и Инђија (+3/+ 50 %).

Према последњем попису, Русини живе у 42 од 45 војвођанских општина. Једино у општинама Алибунар (што представља исто стање као и према попису из 2002. године), Пландишту и Опову према попису из 2011. године не живи ниједан припадник русинске националне заједнице. Јединице локалне самоуправе с највећим бројем русинског живља у апсолутном бројчаном износу јесу Кула (4.588), Врбас (3.375), Нови Сад (2.160) и Жабаљ (1.198), а најмањи број је забележен у општинама Сечањ, Нова Црња, Нови Кнежевац, Кањижа, Бела Црква (1) и Ковин (2).

Посматрано по појединим општинама, према последњем попису становништва из 2011. године, Русини су најбројнији, са учешћем од преко 5% у односу на укупан број становништва одређене општине у три општине, а то су Жабаљ (5%), Врбас (8%) и Кула (11%).

Из територијално-регионалног аспекта, русинске популације највише има у западнобачкој, јужнобачкој и сремској области. У Бачкој живи 12.148, у Банату 91, а у Срему 1.689 Русина.

**Табела***. Пораст – смањење броја припадника русинске националне заједнице у АП Војводини 1961‒2011 (у односу на сваки претходни попис становништва)*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Број припадника русинске националне заједнице | | | | | | Апсолутни пораст – смањење | | | | | |
| 1961 | 1971 | 1981 | 1991 | 2002 | 2011 | 1961 | 1971 | 1981 | 1991 | 2002 | 2011 |
| 24548 | 20109 | 19305 | 17887 | 15626 | 13928 | // | -  4439 | -  804 | -  2261 | -  2261 | -  1698 |

**Табела***. Број припадника русинске националне заједнице по општинама и градовима у АП Војводини (удео наведене националне заједнице у укупном броју становништва општине/града)*

|  |  |  |
| --- | --- | --- |
| ОПШТИНА/ГРАД | БРОЈ | УДЕО% |
| Апатин | 7 | 0,02% |
| Кула | 4.588 | 11% |
| Оџаци | 61 | 0,20% |
| Сомбор | 62 | 0,07% |
| Алибунар | - | 0% |
| Бела Црква | 1 | 0,057% |
| Вршац | 5 | 0,01% |
| Ковачица | 3 | 0,0 % |
| Ковин | 2 | 0,006% |
| Опово | - | 0% |
| Панчево | 14 | 0,01% |
| Пландиште | - | 0% |
| Нови Сад | 2.160 | 0,63% |
| Бач | 15 | 0,10% |
| Бачка Паланка | 53 | 0,09% |
| Бачки Петровац | 17 | 0,12% |
| Беочин | 27 | 0,17% |
| Бечеј | 21 | 0,05% |
| Врбас | 3.375 | 8% |
| Жабаљ | 1.198 | 5% |
| Србобран | 23 | 0,14% |
| Сремски Карловци | 16 | 0,18% |
| Темерин | 51 | 0,18% |
| Тител | 18 | 0,11% |
| Ада | 4 | 0,02% |
| Кањижа | 1 | 0,004% |
| Кикинда | 12 | 0,02% |
| Нови Кнежевац | 1 | 0,009% |
| Сента | 13 | 0,0 5% |
| Чока | 3 | 0,02% |
| Бачка Топола | 254 | 0,76% |
| Мали Иђош | 30 | 0,24% |
| Суботица | 172 | 0,12% |
| Житиште | 1 | 0,006% |
| Зрењанин | 25 | 0,02% |
| Нова Црња | 1 | 0,001% |
| Нови Бечеј | 4 | 0,01% |
| Сечањ | 1 | 0,008% |
| Инђија | 6 | 0,01% |
| Ириг | 7 | 0,06% |
| Пећинци | 6 | 0,03% |
| Рума | 14 | 0,02% |
| Сремска Митровица | 620 | 0,77% |
| Стара Пазова | 9 | 0,01% |
| Шид | 1.027 | 3% |

# Национални савет и институционални оквири

Највиша институција русинске националне заједнице јесте Национални савет русинске националне мањине.

Организационо, Савет је подељен на сталне одборе и консултативна тела Савета.

Савет је изгласао грб, заставу и дане празника русинске националне мањине у Републици Србији:

* 17 јануар – Дан Русина

**Седиште**: Фрушкогорска 64, Руски Крстур

**Web адреса**: [www.rusini.rs](http://www.rusini.rs)

**е-mail**: [rusovit@open.telekom.rs](mailto:rusovit@open.telekom.rs)

Састав националног савета:

* Славко Рац, председник, Нови Сад;
* Јовген Мудри, потпредседник и заменик председника, Нови Сад;
* Наташа Рехак, потпредседник, Беркасово;
* Никола Шанта, потпредседник, Куцура;
* Жељко Ковач, председник Извршног одбора;
* Никола Губаш, Куцура;
* Мирон Сабадош, Ђурђево;
* Олена Папуга, Руски Крстур;
* Хелена Пашо Павлович, Руски Крстур;
* Владимир Олејар, Руски Крстур;
* Меланија Римар, Петроварадин;
* Габријела Сајанкович, Руски Крстур;
* Тихомир Фејди, Руски Крстур;
* Јулијан Ковач, Шид;
* Миломир Шајтош, Нови Сад;
* Наташа Макаји Мудрох, Сремска Каменица;
* Мирослав Кевежди, Нови Сад;
* Никола Међеши, Куцура;
* Саша Сабадош, Сомбор.

Установе, фондације, привредна друштва и организације чији је оснивач или суоснивач национални савет или су оснивачка права делимично или у целини пренета на национални савет (укупно : 3)

* Русинско народно позориште „Петро Ризнич Ђађа”,Руски Крстур (оснивач);
* Завод за културу војвођанских Русина,Нови Сад (суоснивач);
* Новинско-издавачка установа „Руске слово”,Нови Сад (права пренета у потпуности).

Финансирање од стране Покрајинског секретаријата за образовање, прописе, управу и националне мањине – националне заједнице

У протекле три године, за редовну и развојну делатност Националног савета русинске националне мањине, Покрајински секретаријат за образовање, прописе, управу и националне мањине – националне заједнице (у даљем тексту: Покрајински секретаријат) пренео је средства у износу од 9.630.000,00 динара и то:

* средства у укупном износу од 3.236.000,00 динара у 2013. години;
* средства у укупном износу од 3.190.000,00 динара у 2014. години;
* средства у укупном износу од 3.204.000,00 динара у 2015. години;
* средства у укупном износу од 3.226,299,00 динара у 2016. години.

# Област културе

Национални савети националних мањина старају се о спровођењу културне политике националне мањине и укључени су у процес одлучивања о појединим питањима у вези с културом. У складу с тим, савети могу оснивати институције културе: музеје, задужбине, галерије, позоришта или библиотеке или организовати подршку одговарајућим културним садржајима као што су изложбе, пројекције, фестивали или смотре где се приказује културно стваралаштво националне мањине.

Завод за културу војвођанских Русина

**Адреса**: Футошка 2, Нови Сад; Tел: +381 21 548 421, +381 64 241 12 45;

**E-mail**:[direktor@zavod.rs](mailto:direktor@zavod.rs)[office@zavod.rs](mailto:office@zavod.rs); Web site: [www.zavod.rs](http://www.zavod.rs/)

**Директор**: Мирослав Кевежди

Заједничком одлуком, 2008. године, Скупштина АП Војводине и Национални савет русинске националне мањине основали су јавну установу Завод за културу војвођанских Русина. Средства за функционисање Завод обезбеђује из буџета АП Војводине, Националног савета русинске националне мањине, приходима оствареним из сопствених делатности, као и средствима донатора из домаћих и страних фондова. Завод за културу војвођанских Русина је професионална непрофитна установа чији је циљ афирмација врхунске културе војвођанских Русина на најширем подручју. Циљеви Завода jeсу истраживање, консултације и посредовање између аутора и публике, jaчaњe и побољшања позиције аутора и стваралаца. Едукативне активности треба да подигну културни ниво аутора и  публике. Такође, један од циљева јесте повезивање русинског културног система с локалним, регионалним, покрајинским, националним и европским културним системом.

Завод издаје књиге, брошуре, музичке књиге и публикације, часописе, каталоге, периодике и звучне записе. Организовањем, систематизацијом и чувањем културне баштине Русина креираће се основa за презентовање културе Русина у русинским срединама и шире.

Културни центри с јасним националним карактером (укупно: 17)

* Дом културе, Руски Крстур;
* Русински културни центар, Нови Сад;
* КПД „ Карпати”, Врбас;
* КПД „Ђура Киш”, Шид;
* Русинско КПД „Др. Габријел Костелник”, Кула;
* КУД „Жетва”, Куцура;
* КУД „Тарас Шевченко”, Ђурђево;
* КУД „Иван Котларевски”, Бикић Дол;
* КПД „Драгутин-Драган Колесар”, Бачинци;
* Друштво Русина у Суботици;
* Друштво Русина у Сремској Митровици;
* КПД „ДОК ‒ Куцура”, Куцура;
* Етно клуб „Отете од заборава”, Куцура;
* МАТКА ‒ Друштво Русина У Новом Саду ‒ Војводини;
* Pact Ruthenorum;
* Савез Русина и Украјинаца, Нови Сад;
* Друштво за русински језик, књижевност и културу.

Културне манифестације

Највећи број удружења русинске националне мањине има у свом програму сваке године једну или више културних манифестација које се могу сматрати традиционалним, јер се континуирано одржавају, а неке од њих и од самог оснивања удружења. Бројност тих манифестација је таква да се у току године у сваком месецу одвија нека од манифестација:

Јануар:

* Завод за културу војвођанских Русина (организатор);
* централна прослава Националног празника Русина (манифестација);

Март:

* РУВ РТВ ‒ Радио Нови Сад (организатор) „Ружин врт” (Ружова заградка [манифестација]);

Април:

* Дом културе Руски Крстур и Национални савет Русина (организатор);
* Драмски меморијал „Петро Ризнич Ђађа”(манифестација);
* Друштво Русина у Суботици (организатор);
* „Пролеће др Мафтеја Винаја”(манифестација);

Мај:

* КПД „Карпати”, Врбас (организатор);
* Хорски фестивал „Карпати”(манифестација);
* КУД „Иван Котљаревски”, Бикић До (организатор);
* „Рушење мајског дрвета” (Пришли нам Русадля [манифестација]);

Јун:

* Дом културе Руски Крстур и Национални савет Русина (организатор);
* Фестивал русинске културе „Црвена ружа” (манифестација);
* Русински културни центар, Нови Сад (организатор);
* Фестивал дечијег стваралаштва „Веселинка”(манифестација);

Јул:

* КУД „Жетва”, Куцура (организатор);
* „Куцурска Жетва” (манифестација);
* Друштво за русински језик, књижевност и културу (организатор);
* „Сусрет код Боднарова”(манифестација);

Август:

* КУД „Тарас Шевченко” Ђурђево (организатор);
* „Да се не заборави” (манифестација);

Септембар:

* КПД „Ђура Киш” Шид (организатор);
* „Мелодије Руског двора” (манифестација);

Октобар:

* Подручна канцеларија Националног савета Русина у С. Митровици (организатор) ‒ „Мајци Русинки” („Теби Русинко” ‒ мења се назив [манифестација]);

Новембар:

* Дом културе Руски Крстур и Национални савет Русина (организатор);
* „Костељникова јесен” ( манифестација);

Децембар:

* МАТКА ‒ Друштво Русина Новог Сада ‒ Војводине (организатор);
* Русински фестивал малих сценских форми „Ђура Папхархаји” (манифестација);
* Друштво за русински језик, књижевност и културу (организатор);
* „Дани Миколе М. Кочиша” (манифестација).

Позоришна уметност

У АП Војводини постоји професионално позориште и сценa на русинском језику Русински народни театар „Петро Ризнич Ђађa” у Руском Крстуру.

Организације цивилног друштва у Војводини,   
које се баве очувањем идентитета (укупно: 19)

* Друштво за русински језик, књижевност и културу (Дружтво за руски язик, литературу и културу), Нови Сад;
* Друштво Русина у Сремској Митровици;
* Друштво Русина у Суботици;
* Етно-клуб „Отето од заборава”;
* КПД „ДОК”, Куцура;
* КПД „Ђура Киш”, Шид;
* КПД „Карпати”, Врбас;
* КУД „Жетва”, Куцура;
* КУД „Иван Котљаревски”, Бикич До;
* КУД „Петро Кузмјак”, Ново Орахово;
* КУД „Тарас Шевченко”, Ђурђево;
* Матица ‒ Друштво Русина Новог Сада – Војводине, Нови Сад;
* Невладина организација младих Русина „Pact Ruthenorum”, Руски Крстур;
* Невладина организација „Русински форум ГЕА”, Нови Сад;
* Русински културни центар, Нови Сад;
* РKУД „Др Габријел Костељник”, Кула;
* Матица русинска, Руски Крстур;
* Савез Русина Украјинаца Србије, Нови Сад;
* Хор „Розанов”, Ђурђево.

Издавачка делатност

Најзначајнија новинско-издавачка установа Русина у АП Војводини јесте Новинско-издавачка установа „Руске слово”, која постоји дуже од шездесет година, а у местима где живе Русини, постоје редакције локалних електронских медија које издају своје издаје свој недељнике.

### Друга издања НИУ „Руске слово” (укупно ‒ 4):

* Часопис за књижевност, културу и уметност „Светлост”;
* **Културно-политички часопис за младе МАК;**
* Часопис за децу „Баштица”;
* Русински хришћански календар.

### Часописи за културу (2):

* „Светлост”;
* „Studia Ruthenica”.

### Вишејезички часописи за културу (1):

* Ерато над Куцуром.

Финансирање од стране Покрајинског секретаријата

Секретаријат је за финансирање редовне делатности, инвестициона улагања и реализацију пројеката или манифестација организација које се баве очувањем русинског националног идентитета по *Конкурсу за дотације организацијама етничких заједница*, у периоду 2013‒2016. године, доделио средства у укупном износу од 3.900.000,00 динара и то:

* средства у укупном износу од 1.200.000,00 динара у 2013. години;
* средства у укупном износу од 1.200.000,00 динара у 2014. години;
* средства у укупном износу од 1.150.000,00 динара у 2015. години;
* средства у укупном износу од 350.000,00 динара у 2016. години.

Финансирање од стране Покрајинског секретаријата културу, јавно информисање и односе с верским заједницама – област културе

|  |  |  |  |  |
| --- | --- | --- | --- | --- |
| **ОБЛАСТ - КОНКУРС** | **2013. година** | **2014. година** | **2015. година** | **2016. година** |
| Конкурс за суфинансирање програма и пројеката у области заштите нематеријалног културног наслеђа и савременог уметничког стваралаштва националних мањина ‒ националних заједница у АП Војводини | 1.050.000,00 | 1.500.000,00 | 1.399.500,00 | 360.000,00 |
| Конкурс за суфинансирање издавачке делатности на језицима националних заједница ‒ националних мањина у АП Војводини | 3.399.000,00 | 3.250.000,00 | 2.612.500,00 | 300.000,00 |
| Конкурс за савремено уметничко стваралаштво (Суфинансирање професионалних позоришта националних заједница) | 3.400.000,00 | 1.700.000,00 | 1.700.000,00 | 550.000,00 |
| Конкурс за финансирање и суфинансирање пројеката и програма у области заштите културног наслеђа |  |  | 60.000,00 |  |
| Суфинансирање/финансирање пројеката заштите културног наслеђа националних мањина ‒ националних заједница (преко индиректних корисника) | 21.000,00 | 30.000,00 | 230.000,00 | 142.000,00 |
| Финансирање рада завода за културу националних мањина | 6.600.000,00 | 6.600.000,00 | 6.468.000,00 | 5.830.000,00 |
| Интерна резерва и текућа буџетска резерва |  | 70.000,00 |  |  |
| **УКУПНО** | **14.470.000,00** | **13.150.000,00** | **12.470.000,00** | **7.182.000,00** |

# Област информисања

Централно место у информисању русинске националне мањине у Покрајини заузима НИУ „Руско Слово”, основана 1945. године када је и објављен први број листа информативно-политичког садржаја. Оснивачка права НИУ „Руске слово” пренета су 2003. године на Национални савет русинске националне мањине. Ово гласило излази седмично, а финансира се из различитих извора, у првом реду средствима свог оснивача.

Штампани медији

### Недељне новине (1):

* „Руске слово”, издавач НИУ „Руске слово”;

### Двонедељне или месечне новине (3):

* Часопис за децу „Заградка”, издавач НИУ „Руске слово”;
* Часопис за омладину „МАК”, издавач НИУ „Руске слово”;
* „Дзвони”, издавач Парохија Св. Микола, Руски Крстур.

### Тромесечне новине (1):

* „Руснак” издавач Руска матка;

### Вишемесечне или годишње новине (1):

* „Календар” издавач НИУ „Руске слово”.

Електронски медији

У АП Војводини русински језик је заступљен на програмима пет радио станица и три телевизијске куће.

### Радио станице (5):

* Радио Нови Сад 2;
* Радио Кулска комуна, Кула;
* Радио Врбас, Врбас;
* Радио регије, Бачка Топола;
* Радио Шид;

### Телевизијски програм (3):

* РТВ Војводине, други програм;
* ТВ Бачка;
* Express channel – Бачка Топола.

Финансирање од стране Покрајинског секретаријата за културу, јавно информисање и односе с верским заједницама – у области информисања

1. Финансијска подршка радио и ТВ програму на русинском језику ‒ средства Покрајинског секретаријата за културу, јавно информисање и односе с верским заједницама додељена медијима на русинском језику, у периоду 2013‒2015. године

|  |  |  |  |  |  |  |  |
| --- | --- | --- | --- | --- | --- | --- | --- |
| **Р.Б.** | **ОСНИВАЧ** | **МЕДИЈ** | **ОСНОВ ЗА ДОДЕЛУ СРЕДСТАВА** | **2013. година** | **2014. година** | **2015. година** | **Укупно по медијима и издавачима** |
| **1** | ИПЦ Кула ДОО | Радио Кулска комуна | Подстицање унапређивања јавног информисања | 200,000.00 |  |  | 200,000.00 |
| **2** | Новинарска асоцијација Русина |  | Унапређивање професионалних стандарда | 100,000.00 | 100,000.00 | 185,000.00 | 385,000.00 |
|  |  |  |  |  |  |  |  |
|  |  | Укупно по годинама: |  | 300,000.00 | 100,000.00 | 185,000.00 | **585,000.00** |

2. Суфинансирање новина на русинском језику у периоду 2013‒2015. године – субвенције листовима од покрајинског значаја на русинском језику

|  |  |  |  |  |  |
| --- | --- | --- | --- | --- | --- |
|  | **Оснивач** | **Медиј** | **2013. година** | **2014. година** | **2015. година** |
|  |  |  |  |  |  |
| **1** | НИУ Руске слово |  | **34,539,600.00** | **34,539,600.00** | **34,539,600.00** |
|  |  | Руске слово | 29,179,800.00 | 29,179,800.00 | 29,179,800.00 |
|  |  | Захратка | 2,679,900.00 | 2,679,900.00 | 2,679,900.00 |
|  |  | Мак | 2,679,900.00 | 2,679,900.00 | 2,679,900.00 |
|  |  |  |  |  |  |
|  | **УКУПНО:** |  | **34,539,600.00** | **34,539,600.00** | **34,539,600.00** |

Финансирање од стране Покрајинског секретаријата за културу, јавно информисање и односе с верским заједницама – област информисања у 2016. години

За суфинансирање пројеката производње медијских садржаја из области јавног информисања у 2016. години опредељено је укупно **8.700.000,00** динара, од чега **6.200.000,00** за садржаје на српском, а **2.500.000,00** за производњу медијских садржаја на језицима националних мањина – националних заједница **1.000.000,00** за приватна предузећа, а **1.500.000,00** за невладине организације.

Покрајински секретар за културу и јавно информисање је обједињени конкурс за суфинансирање производње ових садржаја расписао 18. марта 2016, а комисија коју је формирао одлуку о расподели средстава донела је 1. јуна 2016. године.

По тој одлуци, у поменутим укупним износима од **1.000.000,00**, односно **1.500.000,00** динара, биће суфинансирани пројекти производње медијских садржаја у области јавног информисања на језицима националних мањина – националних заједница за **осам** приватних предузећа и **11** невладиних организација. Међутим, пошто је један корисник одустао (невладина организација) средства су одобрена за **десет корисника, а одобрени износ за невладине организације је 1.400.000,00 динара**.

За сваки пројекат који финансира Покрајински секретаријат прибавља се мишљење националног савета националне мањине на коју се наведени пројекат односи.

**ПРИВАТНА ПРЕДУЗЕЋА НА МАЊИНСКИМ ЈЕЗИЦИМА:**

|  |  |  |  |  |  |
| --- | --- | --- | --- | --- | --- |
| **Редни број** | **Назив медија** | **Назив пројекта** | **Издавач медија** | **Место** | **Износ** |
| РУСИНСКИ ЈЕЗИК | | | | | |
| **1** | Q Радио | Русински омладински радио | Информативно- пропагандни центар КУЛА ДОО | Кула | 100.000,00 |

За финансирање медија на језицима националних мањина, који су у власништву националних савета националних мањина, обезбеђена су средства у укупном износу од **264.805.000,00** динара. Средства су обезбеђена Покрајинском скупштинском одлуком о буџету АП Војводине за 2016 – раздео 06, Покрајински секретаријат за културу и јавно информисање, функционална класификација 830 – Услуге емитовања и штампања, Програм 1024 Систем јавног информисања, Програмска активност 1005 Подршка јавном информисању националних мањина, економска класификација 451 Субвенције јавним нефинансијским предузећима и организацијама. Реч је о **девет** издавача новина, чији су оснивачи национални савети националних мањина, са укупно **22** листа (**један** дневни, **пет** недељних, **три** месечна и **седам** омладинских, односно дечјих), којима су средства додељена на следећи начин:

-Мађар со ДОО (један дневни и три омладинска/дечја листа) 89.919.600,00

-Хет нап ДОО (један недељни лист) 26.262.000,00

-Хлас људу (један недељни и два омладинска/дечја листа) 33.930.000,00

-Либертатеа (један недељни и два омладинска/дечја листа) 33.498.000,00

-Хрватска ријеч (један недељни и два омладинска/дечја листа) 32.670.000,00

**-Руске слово (један недељни и два омладинска, односно дечја листа)**

**– русински језик 31.086.000,00**

-Буњевачке новине (један месечни и један омладински/дечји лист) 8.248.800,00

-Македонски информативни центар ДОО (један месечни лист) 5.139.000,00

-Ридне слово (један месечни и један омладински/дечји лист) 4.051.560,00

Укупно **264.805.000,00**

# Област образовања

Законом о заштити слобода и права националних мањина, припадницима националних мањина гарантовано је право на васпитање и образовање на свом језику у институцијама предшколског, основног и средњег васпитања и образовања. Овим законом је, између осталог, прописано и да у изради наставног плана за потребе наставе предмета који изражавају посебност националних мањина на језику националних мањина, двојезичке наставе и учења језика националних мањина са елементима националне културе, обавезно учествују национални савети националне мањине.

Националним саветима су Законом поверене значајне надлежности у области образовања. Најшири круг надлежности имају национални савети у локалним самоуправама у којима постоје школе у којима се у већини одељења изводи настава на језику националне мањине или које је национални савет прогласио за установе од посебног значаја за образовање националне мањине.

Данас је у АП Војводини русински језик заступљен у предшколском, основном и средњем образовању. На факултетима у АП Војводини, када је реч о високошколским установама где се настава обавља на русинском језику, постоји Катедра за русинистику при Филозофском факултету у Новом Саду.

Предшколско образовање на русинском језику (3):

* ПУ „Бамби” ‒ одељење „Цицибан”, Руски Крстур (шест одељења у оквиру установе);
* ПУ „Бошко Буха” – одељење „Герличка”, Куцура (једно одељење у оквиру установе);
* ПУ „Детињство” ‒ одељење у Ђурђеву (једно одељење у оквиру установе).

Основно образовање

У установама основног образовања предвиђено је одржавање наставе на русинском језику и изучавање језика са елементима националне културе.

### Основно образовање на русинском језику (одељења на русинском језику ‒ три):

* Основна школа и средња школа са домом ученика „Петро Кузмак”, Руски Крстур – 15 одељења;
* ОШ „Братсво и јединсво”, Куцура – осам одељења;
* ОШ „Јован Јовановић Змај”, Ђурђево – шест одељења.

### Изучавање језика са елементима националне културе (укупно ‒ 24):

* **ОШ „Братство и јединство”, Куцура – четири одељења (21 ученик);**
* **ОШ „Ђура Даничић”, Нови Сад – четири одељења (пет ученика);**
* **ОШ „Прва војвођанска бригада”, Нови Сад – три одељења (14 ученика);**
* **ОШ „Јожеф Атила”, Нови Сад – пет одељења (16 ученика);**
* **ОШ „Бранко Радичевић”, Нови Сад – два одељења (три ученика);**
* **ОШ „Михајло Пупин”, Ветерник – пет одељења (пет ученика);**
* **ОШ „Васа Стајић”, Нови Сад – осам одељења (десет ученика);**
* **ОШ „Коста Трифковић”, Нови Сад ‒ пет одељења (шест ученика);**
* **ОШ „Светозар Марковић – Тоза” Нови Сад ‒ осам одељења (33 ученика);**
* **ОШ „Светозар Милетић”, Врбас ‒ осам одељења (57 ученика);**
* **ОШ „Братсво и јединство”, Врбас – четири одељења (пет ученика);**
* **ОШ „20 Октобар”, Врбас – осам одељења (20 ученика);**
* **ОШ „Бранко Радичевић”, Савино Село ‒ седам одељења (16 ученика);**
* **ОШ „Петефи Бригада”, Кула – пет одељења (11 ученика);**
* **ОШ „Жарко Зрењанин”, Госпођинци – осам одељења (16 ученика);**
* **ОШ „Бранко Радичевић”, Шид – седам одељења (19);**
* **ОШ „Бранко Радичевић”, Шид – издвојено одељење Баћинци – пет одељења (десет ученика);**
* **ОШ „Сремски фронт”, Шид – седам одељења (24 ученика);**
* **ОШ „Сремски фронт”, Шид – Издвојено одељење Бикић Дол – четири одељења (седам ученика);**
* **ОШ „Јован Поповић”, Сремска Митровица – шест одељења (десет ученика);**
* **ОШ „18 Октобар”, Ново Орахово – четири одељења (16 ученика);**
* **ОШ „Чаки Лајош”, Бачка Топола – седам одељења (16 ученика);**
* **ОШ „Јован Јовановић Змај” Ђурђево – четири одељења (37 ученика);**
* **ОШ „Петефи Шандор”, Нови Сад – пет одељења (шест ученика).**

Средње образовање

И у установама средњег образовања предвиђено је одржавање наставе на русинском језику и изучавање језика са елементима националне културе.

### Средње образовање на русинском језику (1):

* Основна и средња школа са домом ученика „Петро Кузмак”, Руски Крстур – четири одељења.

### Изучавање језика са елементима националне културе (9):

* Гимназија „ Исидора Секулић”, Нови Сад – једно одељење;
* Гимназија „Јован Јовановић Змај”, Нови Сад ‒ једно одељење;
* Гимназија „Светозар Марковић”, Нови Сад – једно одељење;
* Техничка школа „Милева Марић Ајнштајн”, Нови Сад – једно одељење;
* Медицинска школа „7 Април”, Нови Сад;
* Економска школа, Нови Сад - једно одељење;
* Музичка школа „Исидор Бајић”, Нови Сад – једно одељење;
* Гимназија „Сава Шумановић”, Шид – два одељења;
* Техничка школа „Никола Тесла”, Шид – једно одељење.

# Службена употреба језика и писма

Статут АП Војводине утврдио је у члану 26. да је у органима и организацијама АП Војводине један од шест језика и русински језик и писмо.

У статутима појединих градова и општина у Покрајини, русински језик се налази у службеној употреби на територији целе јединице локалне самоуправе.

### Општине и градови:

* Кула;
* Врбас;
* Жабаљ;
* Шид;
* Нови Сад;

### Насељена места

* Ново Орахово.

# ЗАВРШНЕ КОНСТАТАЦИЈЕ

Према подацима пописа становништва из 2011. године, у АП Војводини живи 13.928 Русина, што износи 0,72 % од укупног броја становника АП Војводине.

У односу на податке пописа из 2002. године, када је број припадника русинске националне заједнице био 15.626, може се констатовати да се њихов број смањио за 1.698 односно за 10.86%.

Из територијално-регионалног аспекта, русинске популације највише има у западнобачкој, јужнобачкој и сремској области. У Бачкој живи 12.148, у Банату 91, а у Срему 1.689 Русина, односно Русини живе у 42 од 45 војвођанских општина.

Национални савет русинске националне мањине највиша је институција русинске националне заједнице и врши своје функције у интересу русинске националне заједнице која живи на територији Републике Србије, у складу са уставом, законом, Статутом Аутономне покрајине Војводине, покрајинским одлукама и другим прописима, као и статутом Савета.

Најважнији медиј за русинску националну заједницу представља недељни лист „Руске слово”. У наведеној установи је национални савет оснивач, односно оснивачка права су пренета у потпуности на национални савет 2003. године. У шест јединица локалне самоуправе на територији АП Војводине (општине и градови) русински језик и писмо у службеној су употреби, као и у једној месној заједници.

Припадници русинске националне мањине остварују право на образовање на свим нивоима, с тим што су могућности неуједначене, односно повољније су у срединама у којима их има више. Често се приликом остваривања права на образовање користи начело позитивне дискриминације, па се одељења формирају и за мањи број од прописаног броја ученика. У очувању културног идентитета русинске националне мањине битну улогу имају установе и манифестације културе, као и удружења за очување културних посебности.

У укупном културном и јавном животу русинске националне заједнице ‒ националне мањине у АП Војводини константну подршку пружају органи Покрајине. Без те подршке институције које су од примарног значаја за припаднике русинске националне заједнице ‒националне мањине, не би биле у могућности да функционишу. Напоре које АП Војводина улаже на пољу остваривања права припадника националних мањина препознали су и међународни чиниоци. Треба овде указати на оснивање и финансирање Завода за културу војвођанских Русина од стране Покрајинске владе. Поред наведеног, обавеза да покрајински органи управе обезбеђују и распоређују средства органима и организацијама на територији локалних самоуправа у којима је у службеној употреби барем један језик националне мањине, ради унапређивања остваривања права на службену употребу језика и писама, путем буџета АП Војводине за локалне самоуправе у АП Војводини, директном расподелом буџетских средстава и расписивањем и реализацијом конкурса ‒ предвиђа и поглавље V, тачка 5.4 Акционог плана за остваривање права националних мањина.

ПРЕДЛОГ

Покрајинска влада, на \_\_\_\_\_\_\_\_\_\_\_\_\_\_\_ седници одржаној \_\_\_\_\_\_\_\_\_\_\_\_\_\_\_\_\_\_ године, размотрила је ИНФОРМАЦИЈУ О РУСИНСКОЈ НАЦИОНАЛНОЈ МАЊИНИ У АП ВОЈВОДИНИ и донела следеће

**ЗАКЉУЧКЕ**

1. Усваја се Информација о русинској националној мањини у АП Војводини.
2. Задужује се Покрајински секретаријат за образовање, прописе, управу и националне мањине – националне заједнице да прати и анализира стање остварености права русинске националне мањине – националне заједнице у АП Војводини и да о томе обавештава Покрајинску владу.
3. Закључак доставити Покрајинском секретаријату за образовање, прописе, управу и националне мањине – националне заједнице.